ingkang rawuh punika kaum wanita, mila kedahipun kita ngatos - atos salebeting ngaturaken wedharing pangandikan. Langkung ingkang medhar pangandikan punika satunggaling priya. Sabab, manahipun Wanita / Ibu - ibu sanget landhep raos pangraosipun, gampil kecocok manahipun lan sanesipun. Pramila kedah nggatosaken dhumateng bab - bab: 1. Kautamekaken supados medhar pangandikan mboten ngengingi raosipun tiyang sanes. Medhar pangandikan ingkang cetha lan sampun ngantos ngginakaken basa ingkang ngandhut kathah pitakenan. Basa ingkang kaginakaken kedahipun basa ingkang sae lan sopan. 2. Busana ingkang sopan. Sabab satunggaling piyantun putri mboten badhe kasengsem miyarsakaken wedharing pangandikan kita, menawi kita ngagem busana ingkang namung punapa wontenipun lan boten rapi. 3. Kangge ngisi supados swasana mboten katingal nggekeng saged kaselingan guyonan. Nanging ingkang kedah kita gatosaken inggih punika sampun ngantos pisan - pisan ngaturaken guyonan ingkang mboten sae. Satunggaling wanita sanget mboten remen pangandikan ingkang langkung kathah lan nyrempet babagan seks utawi bab ingkang lebet tumrap pribadining wanita. Tuladha - tuladha ingkang kita aturaken wonten ing medhar pangandikan prayogi wonten ing lingkup sakubenging jagading wanita. Sampun ngantos ngunggulaken kaum pria, nanging salebeting medhar pangandikan wonten sangajenging para wanita punika kedah ngunggulaken darajating wanita. 13. Tatatacara Medhar Pangandikan Wonten Sangajenging Tiyang Ingkang Mboten Sami Agaminipun Hamedhar pangandikan wonten sangajenging tiyang ingkang mboten sami agaminipun, benten sanget kaliyan medhar pangandikan wonten ing sangajenging tiyangingkang nunggil agami. Medhar pangandikan wonten sangajenging tiyang ingkang maneka warni agami lan keyakinanipun kedah ngatos - atos. Lan ingkang kedah kagatosaken kados ing ngandhap punika: 1. Busana ingkang kita agem kedah rapi lan sampun ngetingalaken agami ingkang kita rasuk / kaanut 2. Basa ingkang kita ginakaken kedah ingkang asipat umum, kenging ngginakaken basa Indonesia nanging ugi kaselingan basa dhaerah. 3. Isi wedharing pangandikan dipun jumbuhaken kaliyan wigatosing panjenengan